**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TURTO INVESTAVIMO IR PERDAVIMO**

**VŠĮ LAZDIJŲ KULTŪROS CENTRUI**

2021 m. rugsėjo 29 d. Nr. 34-894

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. 5TS-911 „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgdama į Lazdijų rajono savivaldybės administracijos direktoriaus 2021-09-22 pasiūlymą Nr. 1-2722 „Dėl Lazdijų rajono savivaldybės materialiojo turto investavimo į VšĮ Lazdijų kultūros centrą“ ir į viešosios įstaigos Lazdijų kultūros centro 2021-06-04 prašymą Nr. LKCS1-80 „Dėl garažo investavimo į Lazdijų kultūros centrą“ Lazdijų rajono savivaldybės taryba nusprendžia:

1. Patvirtinti investuojamo ir perduodamo Lazdijų rajono savivaldybės turto, kaip turtinio įnašo, viešajai įstaigai Lazdijų kultūros centrui ekonominį ir socialinį pagrindimą pagal priedą.

2. Investuoti ir perduoti viešajai įstaigai Lazdijų kultūros centrui kaip Lazdijų rajono savivaldybės turtinį įnašą, didinant šios įstaigos dalininkų kapitalą, šį Lazdijų rajono savivaldybės nuosavybės teise priklausantį nekilnojamąjį turtą – dalį garažo (unikalus Nr. 5998-0001-5014, 4886/37171 dalys, kurias sudaro garažo patalpa Nr. 1-9 ir sandėlio patalpa Nr. 1-10, kurių bendras plotas 48,86 kv. m, pastatas mūrinis, 1 aukšto, pažymėjimas plane 1G1/p, statybos metai 1980 m.), esantį Lazdijų r. sav., Lazdijų m., Kauno g. 33A.

3. Nustatyti, kad šio sprendimo 2 punkte nurodytas turtas viešajai įstaigai Lazdijų kultūros centrui perduodamas pagal notarinės formos turto perdavimo sutartį.

4. Įgalioti Lazdijų rajono savivaldybės administracijos direktorių pasirašyti šio sprendimo 3 punkte nurodyto turto perdavimo sutartį.

5. Padidinti viešosios įstaigos Lazdijų kultūros centro dalininkų kapitalą investuojamo ir perduodamo įstaigai turto verte **–** 831 (aštuoni šimtai trisdešimt vienas)Eur (nuo 1 805 209,97 Eur iki 1 806 040,97 Eur).

6. Įpareigoti:

6.1. viešąją įstaigą Lazdijų kultūros centrą, padidinus įstaigos dalininkų kapitalą, apie tai raštu informuoti Lazdijų rajono savivaldybės administracijos Centralizuotos buhalterinės apskaitos ir Biudžeto, finansų ir turto valdymo skyrius;

6.2. Lazdijų rajono savivaldybės administracijos Centralizuotos buhalterinės apskaitos skyrių įtraukti į apskaitą Lazdijų rajono savivaldybės, kaip viešosios įstaigos Lazdijų kultūros centro savininkės, šio sprendimo 2 punkte nurodytą turtinį įnašą.

7. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

J. Galvanauskienė, tel. 8 656 07 519

Lazdijų rajono savivaldybės tarybos

2021 m. spalio d.

sprendimo Nr.

priedas

**INVESTUOJAMO IR PERDUODAMO LAZDIJŲ RAJONO SAVIVALDYBĖS TURTO, KAIP TURTINIO ĮNAŠO, VIEŠAJAI ĮSTAIGAI LAZDIJŲ KULTŪROS CENTRUI EKONOMINIS IR SOCIALINIS PAGRINDIMAS**

Vadovaujantis Lietuvos Respublikos vietos savivaldos įstatymo 8 straipsnio 5 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalimi, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 5, 7, 8 ir 9 punktais, siekiant aktyviau plėtoti kultūrinę veiklą Lazdijų rajono savivaldybės teritorijoje, numatoma investuoti ir perduoti Lazdijų rajono savivaldybės nekilnojamąjį turtą – dalį garažo (unikalus Nr. 5998-0001-5014, 4886/37171 dalys, kurias sudaro garažo patalpa Nr. 1-9 ir sandėlio patalpa Nr. 1-10, kurių bendras plotas 48,86 kv. m, pastatas mūrinis, 1 aukšto, pažymėjimas plane 1G1/p, statybos metai 1980 m.), esantį Lazdijų r. sav., Lazdijų m., Kauno g. 33A, kaip turtinį įnašą viešajai įstaigai Lazdijų kultūros centrui didinant šios įstaigos dalininkų kapitalą, kurio vertė nustatyta uždarosios akcinės bendrovės „Marleksa“ 2021-09-14 parengtoje Nekilnojamojo turto vertinimo ataskaitoje Nr. NT21-08-66 yra 831 (aštuoni šimtai trisdešimt vienas) euras.

Lietuvos Respublikos vietos savivaldos įstatymo 6 straipsnio 13 punkte nustatytos savarankiškosios (Konstitucijos ir įstatymų nustatytos (priskirtos) savivaldybių funkcijos) – gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra).

Lazdijų rajono savivaldybė yra atsakinga už viešųjų paslaugų teikimą gyventojams. Lazdijų rajono savivaldybės institucijos ir administracija viešųjų paslaugų neteikia. Jas teikia biudžetinės ir viešosios įstaigos, savivaldybės įmonės, akcinės bendrovės ir kiti subjektai. Viešoji įstaiga Lazdijų kultūros centras – tai kultūros įstaiga, kuri puoselėja krašto tradicijas, tenkina gyventojų kultūrinius poreikius, ugdo kūrybinę iniciatyvą, įprasmina laisvalaikį, viešai teikia kultūros paslaugas, sudaro sąlygas visuomenei ir kiekvienam jos nariui dalyvauti kultūros procesuose, pritraukia įvairaus amžiaus žmones į mėgėjų kūrybinę veiklą, užtikrina profesionalaus meno sklaidą, yra atviras naujovėms ir partnerystei. VšĮ Lazdijų kultūros centrą sudaro 16 padalinių, esančių Lazdijų rajono savivaldybės teritorijoje. Rajono bendruomenei ir svečiams siūlomi festivaliai, koncertai, spektakliai, šventės, popietės, diskusijos, susitikimai, svarbių istorinių ir valstybinių datų paminėjimai.

Šiuo sprendimu į viešąją įstaigą Lazdijų kultūros centrą investuojamas nekilnojamasis turtas įstaigai neperduodamas pagal turto patikėjimo sutartį ar panaudos pagrindais todėl, kad viešoji įstaiga Lazdijų kultūros centras, vykdydamas savo įstatuose numatytą veiklą, minėtą turtą galėtų racionaliau panaudoti.

Perdavus viešajai įstaigai Lazdijų kultūros centrui Lazdijų rajono savivaldybei nuosavybės teise priklausantį turtą, esantį Lazdijų r. sav., Lazdijų m., Kauno g. 33A, bus užtikrinta veiksmingesnė įstaigos veikla, intensyvės gyventojų kultūros ugdymas ir puoselėjimas.

Šio turto investavimas atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 5, 7, 8 ir 9 punktuose nurodytus kriterijus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_